Diari Oficial de la Generalitat Valenciana


Sumari del DOGV 7810, del 21-06-2016 (2016/4386)

Informació i participació pública del Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i Porta de Quart. Expedient número 3502/2016/9.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4386


Organisme emissor
:   Ajuntament de València

Tipus de document
:   Anunci

Informació i participació pública del Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i Porta de Quart. Expedient número 3502/2016/9. [2016/4386]  
El Ple de l'Ajuntament, en sessió de 26 de maig de 2016, va adoptar l'acord que en la seua part dispositiva diu el següent:  
«Primer. Iniciar el procés de consultes a les administracions públiques afectades i persones interessades en el Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i Porta de Quart i Catàleg de Proteccions (PEP-EBIC 03), i sotmetre'l a informació pública durant un termini de 45 dies, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat i la resta d'actuacions previstes en el pla de participació pública del document; amb l'efecte suspensiu de les llicències d'obres que comporten reestructuració total, ampliació i nova edificació i de les llicències per a la implantació d'activitats en què concórrega la doble circumstància que es troben en l'àmbit i en algun dels supòsits assenyalats en l'apartat III. 7.2.1.0.3 del Doc.2 Memòria descriptiva i justificativa. Descripció d'usos i activitats característiques.  
  
  
Segon. Procedir a la inserció en la pàgina web municipal www.valencia.es de la documentació sotmesa a informació pública, i posar-la a disposició del públic en el Servici de Gestió de Centre Històric, situat a la planta segona del pati A de l'edifici municipal de l'antiga Fàbrica de Tabac, en el carrer d'Amadeu de Savoia, número 11.  
  
Tercer. Facultar tan àmpliament com procedisca en dret el regidor delegat de Planificació i Gestió Urbana per a realitzar totes les actuacions que resulten necessàries per a dur a terme l'esmentat procés i el pla de participació pública contingut en el document.»  
  
I de conformitat amb el que establix l'article 57, en relació amb el 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes, informació i participació pública durant un termini de quaranta-cinc dies hàbils, a comptar des de l'endemà de la publicació d'este acord en el Diari Oficial de la Comunitat Valenciana. Durant este període es podran presentar al·legacions, suggeriments i omplir l'enquesta inclosa en el pla de participació pública.  
  
La documentació es troba a disposició del públic en les dependències de l'Ajuntament de València, edifici de l'antiga Fàbrica de Tabac, en el carrer d'Amadeu de Savoia, número 11, pati A, segona planta, Servici de Gestió de Centre Històric, en horari de 09.00 a 13.00 hores, així com en la web de l'Ajuntament www.valencia.es.  
Així mateix, s'informa que, en el marc del procés de participació pública, se celebraran tres sessions explicatives obertes al públic sobre el contingut del pla:  
El dia 5 de juliol de 2016, a les 19.00 hores, al Col·legi Oficial d'Arquitectes de València, carrer d'Hernán Cortés, número 6, de València.  
El dia 12 de juliol de 2016, a les 18.00 hores, al Jardí Botànic de la Universitat de València, carrer de Quart, número 80, de València.  
  
València, 10 de juny de 2016.- El secretari: Manuel Latorre Hernández.